दिल्ली गैंगरेप के दोषियों की सजा का ऐलान शुक्रवार को  
बहस के दौरान जहां अभियोजन पक्ष ने चारों दोषियों को फांसी की सजा देने की मांग की, वहीं बचाव पक्ष ने अलग-अलग तर्क देकर दोषियों के प्रति नरमी बरतने का अनुरोध किया।
इससे पहले, मंगलवार को कोर्ट ने चारों दोषियों -  मुकेश कुमार, पवन गुप्ता, विनय शर्मा और अक्षय ठाकुर को उन पर लगी सभी 13 धाराओं में दोषी करार दिया था। दोषियों को सजा सुनाते वक्त कोर्ट ने कहा था कि यह जघन्य अपराध सोची-समझी साजिश का नतीजा था, न कि अचानक हुई घटना।
दिल्ली गैंगरेप मामले के आरोपी राम सिंह की पहले ही तिहाड़ जेल में मौत हो चुकी है, जबकि एक नाबालिग दोषी को जुवेनाइल अदालत द्वारा तीन साल की सजा सुनाई जा चुकी है।

दिल्ली गैंगरेप मामले के आरोपी राम सिंह की पहले ही तिहाड़ जेल में मौत हो चुकी है, जबकि एक नाबालिग दोषी को जुवेनाइल अदालत द्वारा तीन साल की सजा सुनाई जा चुकी है।